(ИКАО).
 (21)
 Целта на сигурността на данните в EUROSUR е да се гарантира автентичността, наличността, целостта, поверителността и невъзможността за отричане на докладите и на всички други данни и информация, обработвани в EUROSUR.
 (22)
 Сигурността на данните на техническите компоненти на EUROSUR съответства на способността на техническите компоненти при определено ниво на достоверност да установяват и устояват на всяко действие, което излага на риск сигурността на обработваните данни и информация или на свързаните услуги, предлагани от тези мрежи и информационни системи или достъпни чрез тях.
 (23)
 Сигурността на данните на EUROSUR представлява колективна отговорност на държавите членки и на Агенцията.
 (24)
 Заплахите за киберсигурността се развиват непрекъснато и вече са все по-достъпни за престъпните и терористичните мрежи. EUROSUR следва да осигурява подходяща и хомогенна защита срещу киберзаплахи както на равнището на ЕС, така и на национално равнище. EUROSUR е рамка за обмен на информация, обхващаща различни нива на класификация. При изпълнението на техническите компоненти на EUROSUR съответните национални органи и Агенцията следва да гарантират, че всеки ползвател разполага с подходящ достъп до съответната информация в съответствие с неговото ниво на акредитиране и съгласно принципа „необходимостта да се знае“.
 (25)
 При разгръщането на комуникационната мрежа до ниво на класификация за сигурност „Confidential EU“ Агенцията следва да предостави временно решение за националните компоненти, които все още ще бъдат акредитирани само до ниво „RESTREINT UE/EU RESTRICTED“ или равностойно национално ниво на класификация.
 (26)
 Като част от правилата на EUROSUR за сигурност на данните и за да се гарантира подходящ процес на акредитиране, с настоящия регламент се създава съвместен Съвет по акредитиране на сигурността („Съвет по акредитиране“) в рамките на Агенцията. В съответствие с разпоредбите на Решение (ЕС, Евратом) 2015/444 на Комисията (6) такъв съвет е необходим в случая на EUROSUR, тъй като EUROSUR се състои от няколко взаимосвързани системи, в които участват няколко страни.
 (27)
 Съветът по акредитиране е независим технически орган, който не засяга функциите на управителния съвет на Агенцията.
 (28)
 При прилагане на принципа на субсидиарност решенията за акредитиране на сигурността следва, съгласно определения в стратегията за акредитиране на сигурността процес, да бъдат основани на местни решения относно акредитирането на сигурността, взети от съответните национални органи по акредитиране на сигурността на държавите членки.
 (29)
 За да изпълнява всички свои дейности бързо и ефективно, Съветът по акредитиране следва да разполага с възможността да създава подходящи подчинени органи, действащи съгласно неговите инструкции. Той съответно следва да създаде съвет, който да му оказва съдействие при подготовката на решенията му.
 (30)
 Дейностите по акредитиране на сигурността следва да бъдат координирани с работата на органите, които управляват системите, и на другите съответни субекти, които отговарят за прилагането на разпоредбите по отношение на сигурността.
 (31)
 Предвид спецификата и сложността на EUROSUR е необходимо дейностите по акредитиране на сигурността да бъдат провеждани в контекст на колективна отговорност за сигурността на Съюза и на държавите членки, като се полагат усилия за постигане на консенсус и се включват всички страни, заинтересовани от областта на сигурността, както и за непрекъснат мониторинг на риска. Абсолютно необходимо е също така техническите дейности по